Aceddu

L'auceḍḍi (Aves LINNAEUS 1758) sunnu na classi di dinusauri teròpudi veru spicializzati cu pizzi senza denti, sangu càudu (omeotermi), cummigghiati di chiumi e ossa vacanti ma ribbusti.  L'arti antiriuri stracanciati a addivintari ali.

 Nomu 
Lu nomu auceḍḍu è la furma auta, a liveḍḍu pupulari la forma cchiù usata e canusciuta è aceḍḍu. Sta parola veni dû latinu aviculus, diminutivu di aves "aceḍḍu".

 Discrizzioni e carattìristichi 
 Grannizzi 
L'aceḍḍu cchiù nicu è Mellisuga helenae, longu 5-6 cm e pisanti 2 g. L'aceḍḍu cchiù granni era Aepyornis maximus, ca scumparìu nta tempi stòrici e stava ô Madagascar, ca arrivava a n'autizza di 3 m. Accamora âceḍḍu cchiù granni è Struthio camelus.

 Volu 
L'adattamenti chi pirmèttinu lu volu sunnu chisti ca sicùtanu:
 Li pinni: sunnu capaci di sustèniri l’armali ntô volu e fari scùrriri megghiu l’aria supr'â superfici.
 L'ali, dirivanti dî jammi avanti.
 Lu pettu carinatu, chi pirmetti la nzitata dî putenti mùscula pitturali, nicissari pû volu.
 A caminata bìpedi, nicissaria pi libbirari l'ali dû còmpitu di sustèniri lu corpu.
 L'ossa vacanti, chi cuntèninu sacchi d'aria culligati chî purmuna.

 Pizzu e dieta 
U pizzu è na struttura anatòmica ca âceḍḍi ùsanu nun sulu pi manciari, ma macari p'annittàrisi li pinni, manijari uggetti, ammazzari i predi, p'arricircari u manciari, pi nutricari i puḍḍicini e, nta certi casi, pi .

U pizzu è furmatu d'ossu (masciḍḍa e gangularu) cummigghiatu di nu stratu di chiratina ca si chiama ranfuteca. Sta fòdira, di sutta, è china di tirminazzioni nirbusi e capiḍḍari, adunca è un tissutu vivu. Nta certi aceḍḍi a punta è fatta di tissutu mortu e citrignu, ùtili pi rùmpiri e spirtusari. Nta autri speci, mmeci, a punta è accussì sinzìbbili ca è capaci mi senti l'armaleḍḍi ca stannu ammucciati sutta â rina. 

Di st'usu si nn'addunau Charles Darwin quannu passau pî Galapagos, taliannu i pizzi d'âceḍḍi adattati pi diversi tipi di ecusistema.

Mancannu di denti, âceḍḍi arricògghinu u manciari ntô giseri, na speci di stòmmacu ca àvi a funzioni di capulijari. Pi facilitari sta cosa, l'armali s'agghiùttinu pitruḍḍi, comu si sapi facìanu macari certi dinusauri.
A sicunnu dâ dieta, sta Classi si po spàrtiri:
 granìvuri, ca màncianu granu e simenti. Chisti su': pàssari, spinzuna, cardiḍḍi e autri aciḍḍuzzi di jardinu; 
 nzittìvuri, pizzuferri, merri e rusignoli, ca màncianu nzetti e vermi;
 fruggìvuri, comu ê tucani e certi speci di pappajaḍḍi, ca màncianu frutta;
 nittarìvuri, comu u culibbrì, ca si nùtricanu dû nèttari dî ciuri; 
 piscìvuri, cu la dieta cumposta di pisci. Appàrteninu a sta catigurìa l'aculoccia di mari, i pinguini, smerghi, cormorani, pulcinelle di mare e altri uccelli acquatici;
 avìvuri, comu ponnu èssiri spriveri, spriviruna e autri rapini cchiù granni, ca si nùtricanu di autri aceḍḍi;
 mullusìviri, ca màncianu di molluschi come mammalucchi, babbaluci, còcciuli e òstrichi;
 carnìvuri, ca màncianu rusicanti, mammìfiri nichi, rèttili e anfibbi;
 ovìvuri, ca si màncianu l'ova di autri vulatura.

 Cantu e sistema rispiratoriu 
A rispirazzioni d'âceḍḍi è veru cumplessa.

 Evuluzzioni e classificazzioni 
L'aceḍḍi sunnu l'ùnici discinnenti viventi di l'òrdini estintu dî Dinusauri. Ntô 1860 fu truvatu â Baviera, prima na pinna e appoi u fòssili dû schèlitru di chiḍḍu ca era n'aceḍḍu, ma cu carattirìstichi strani, comu na cuda longa e senza pizzu. Era Archaeopteryx e fu cunzidiratu sùbbitu l'antinatu d'âceḍḍi, senza pirò ca nuḍḍu s'addunassi dâ lijami chî dinusauri. Thomas Henry Huxley, scinziatu darwinianu, quarchi annu doppu, prupunìu na lijami ntra aceḍḍi e dinusauri tiròpudi, cunzidirànnuli pirò parenti â luntana. Sulu nta l'anni '70 si capìu ca i du' classi di armali èranu assai cchiù vicini di quantu s'avìa pinzatu. 

Catigurìa:Zuoluggìa
Catigurìa:Armali
Catigurìa:Aceddi
Catigurìa:850 palori siciliani di basi